**แผนพัฒนาคุณภาพทางการศึกษา**

**เพื่อยกระดับผลสัมฤทธิ์ทางการเรียน**

**ปีการศึกษา 2560**

# โรงเรียนบ้านทุ่งสภากาชาดอุปถัมภ์ 2550

# สำนักงานเขตพื้นที่การศึกษาประถมศึกษาสตูล

# สำนักงานคณะกรรมการการศึกษาขั้นพื้นฐาน

**คำนำ**

 **แ**ผนพัฒนาคุณภาพทางการศึกษาเพื่อยกระดับผลสัมฤทธิ์ทางการศึกษาของโรงเรียนบ้านทุ่งสภากาชาด-อุปถัมภ์2550 จัดทำขึ้นเพื่อเป็นการวิเคราะห์ถึงปัญหาซึ่งอันเป็นเหตุปัจจัยที่มีผลต่อผลสัมฤทธิ์ทางการเรียน และเพื่อเป็นแนวทางในการวิเคราะห์ผลสัมฤทธิ์ทางการเรียนเชื่อมโยงสู่การทำแผนยกระดับผลสัมฤทธิ์ทางการเรียนทุกระดับชั้นและตอบสนองการทดสอบระดับชาติ ( O-NETและ NT) ซึ่งเอกสารดังกล่าวประกอบด้วยสภาพปัญหาปัจจุบันและปัญหาแนวทางการวิเคราะห์ วัตถุประสงค์ของการจัดทำแผน ผลการดำเนินงานด้านมาตรฐาน และแนวทางการดำเนินงานซึ่งโรงเรียนบ้านทุ่งสภากาชาดอุปถัมภ์ 2550 ได้ทำการวิเคราะห์สถานภาพ ปัจจัยต่างๆนำมาทำข้อมูล ใช้เป็นแนวทางในการดำเนินการนำมาจัดทำแผนพัฒนาคุณภาพการศึกษาเพื่อยกระดับผลสัมฤทธิ์ทางการเรียนของโรงเรียนบ้านทุ่งสภากาชาดอุปถัมภ์ 2550 เพื่อให้บรรลุผลสำเร็จตามแผนงานที่กำหนด

 (นายวิชัย แท่งทอง)

###  ผู้อำนวยการโรงเรียนบ้านทุ่งสภากาชาดอุปถัมภ์2550

**บทที่ 1**

**บทนำ**

 **ความเป็นมา**

 ตามที่สถาบันทดสอบทางการศึกษาระดับชาติ(องค์การมหาชน) ได้มีการทดสอบทางการศึกษาระดับชาติขั้นพื้นฐาน(O-NET) ปีการศึกษา 2559 ชั้นประถมศึกษาปีที่ 6 ให้กับนักเรียนทุกคนทุกโรงเรียน และทุกสังกัดทั่วประเทศ เพื่อจะได้นำคะแนนมาปรับปรุงการเรียนการสอนของโรงเรียนและมุ่งเน้นให้โรงเรียนนำผลการประเมินไปพัฒนาคุณภาพการศึกษาเพื่อยกระดับผลสัมฤทธิ์ทางการเรียนในแต่ละกลุ่มสาระการเรียนรู้ให้สูงขึ้น และ ได้มีการทดสอบทางการศึกษาระดับชาติ (NT) ซึ่งผลการทดสอบแต่ละระดับชั้นของโรงเรียนบ้านทุ่งสภากาชาดอุปถัมภ์2550 มีคะแนนเฉลี่ยร้อยละเมื่อเปรียบเทียบกับปีที่ผ่านมา เปรียบเทียบกับระดับเขตพื้นที่และระดับประเทศ เป็นดังนี้

**. ผลการทดสอบทางการศึกษาระดับชาติขั้นพื้นฐาน (O-NET) ชั้นประถมศึกษาปีที่6**

 **ประจำปีการศึกษา 2559**

 **ตารางที่ 1** คะแนนเฉลี่ยร้อยละ ผลสัมฤทธิ์ทางการเรียนของนักเรียนชั้นประถมศึกษาปีที่ 6

ปีการศึกษา 2559 ระหว่างโรงเรียนบ้านทุ่งสภากาชาดอุปถัมภ์ 2550 กับระดับเขตพื้นที่ระดับ สังกัดสพฐ.

และระดับประเทศ

|  |  |  |  |  |  |
| --- | --- | --- | --- | --- | --- |
|  ระดับ/รายวิชา | ภาษาไทย | คณิตศาสตร์ | วิทยาศาสตร์ | สังคมฯ | ภาษาอังกฤษ |
| คะแนนเฉลี่ยของโรงเรียน | 48.28 | 35.50 | 44.78 | 44.00 | 26.38 |
| คะแนนเฉลี่ยระดับจังหวัด | 49.84 | 37.12 | 39.81 | 46.26 | 30.35 |
| คะแนนเฉลี่ยสังกัดสพฐ.ทั้งหมด | 51.88 | 38.76 | 40.27 | 45.08 | 31.11 |
| คะแนนเฉลี่ยระดับประเทศ | 52.98 | 40.47 | 41.22 | 46.68 | 34.59 |

**ผลการวิเคราะห์ข้อมูล**

คะแนนเฉลี่ยทุกวิชาขภาษาไทย คณิตศาสตร์ สังคมศึกษา และภาษาอังกฤษของนักเรียนต่ำกว่าคะแนนเฉลี่ยระดับจังหวัด ระดับสังกัด สพฐ. และคะแนนเฉลี่ยระดับประเทศ

คะแนน เฉลี่ยวิชาวิทยาศาสตร์สูงกว่าคะแนนเฉลี่ยระดับจังหวัด ระดับสังกัดสพฐ. และคะแนนเฉลี่ยระดับประเทศ

**ตารางที่ 2** คะแนนเฉลี่ยร้อยละผลสัมฤทธิ์ทางการเรียนของนักเรียนชั้นประถมศึกษาปีที่ 6

 รายกลุ่มสาระการเรียนรู้ของโรงเรียนปีการศึกษา 2557-2559

|  |  |  |  |
| --- | --- | --- | --- |
|   กลุ่มสาระ |  | คะแนนเฉลี่ยร้อยละ |  |
| ปีการศึกษา 2557 | ปีการศึกษา 2558 | ปีการศึกษา 2559 |
| ภาษาไทย | 43.43 | 47.08 | 48.28 |
| คณิตศาสตร์ | 36.76 | 47.92 | 35.50 |
| วิทยาศาสตร์ | 44.38 | 46.38 | 44.78 |
| สังคมศึกษา | 49.18 | 57.33 | 44.00 |
| ภาษาอังกฤษ | 28.09 | 32.29 | 26.38 |

**ผลการวิเคราะห์ข้อมูล**

**ภาษาไทย**

 จากการประเมินผลสัมฤทธิ์ทางการเรียนของนักเรียนชั้นประถมศึกษาปีที่ 6 พบว่า

ปีการศึกษา 2558 มีคะแนนเฉลี่ยร้อยละเพิ่มขึ้น จากปีการศึกษา 2557 ร้อยละ 3.55 และปีการศึกษา 2559 เพิ่มจากปีการศึกษา 2558 ร้อยละ 1.20 และมีค่าเฉลี่ยร้อยละต่ำกว่าระดับเขตพื้นที่และระดับประเทศ

**คณิตศาสตร์**

จากการประเมินผลสัมฤทธิ์ทางการเรียนของนักเรียนชั้นประถมศึกษาปีที่ 6 พบว่า

ปีการศึกษา 2558 มีคะแนนเฉลี่ยร้อยละเพิ่มขึ้น จากปีการศึกษา 2557 ร้อยละ 11.16 และปีการศึกษา 2559 ลดลงจากปีการศึกษา 2558 ร้อยละ 12.42 และมีค่าเฉลี่ยร้อยละต่ำกว่าระดับเขตพื้นที่และระดับประเทศ

**วิทยาศาสตร์**

จากการประเมินผลสัมฤทธิ์ทางการเรียนของนักเรียนชั้นประถมศึกษาปีที่ 6 พบว่า

ปีการศึกษา 2558 มีคะแนนเฉลี่ยร้อยละเพิ่มขึ้น จากปีการศึกษา 2557 ร้อยละ 2.0 และปีการศึกษา 2559 ลดลงจากปีการศึกษา 2558 ร้อยละ 1.6 และมีค่าเฉลี่ยร้อยละสูงกว่าระดับเขตพื้นที่และระดับประเทศ

**สังคมศึกษา**

จากการประเมินผลสัมฤทธิ์ทางการเรียนของนักเรียนชั้นประถมศึกษาปีที่ 6 พบว่า

ปีการศึกษา 2558 มีคะแนนเฉลี่ยร้อยละเพิ่มขึ้น จากปีการศึกษา 2557 ร้อยละ 8.15 และปีการศึกษา 2559 ลดลงจากปีการศึกษา 2558 ร้อยละ 13.33 และมีค่าเฉลี่ยร้อยละต่ำกว่าระดับเขตพื้นที่และระดับประเทศ

**ภาษาอังกฤษ**

จากการประเมินผลสัมฤทธิ์ทางการเรียนของนักเรียนชั้นประถมศึกษาปีที่ 6 พบว่า

ปีการศึกษา 2558 มีคะแนนเฉลี่ยร้อยละเพิ่มขึ้น จากปีการศึกษา 2557 ร้อยละ 4.2 และปีการศึกษา 2559 ลดลงจากปีการศึกษา 2558 ร้อยละ 5.91 และมีค่าเฉลี่ยร้อยละต่ำกว่าระดับเขตพื้นที่และระดับประเทศ

**ผลการประเมินผลสัมฤทธิ์ทางการเรียนของนักเรียนระดับ สพฐ.(NT)**

**ชั้นประถมศึกษาปีที่3**

**ตารางที่1** คะแนนเฉลี่ยร้อยละ ผลสัมฤทธิ์ทางการเรียนของนักเรียนชั้นประถมศึกษาปีที่3

ปีการศึกษา 2559 ระหว่างโรงเรียนกับระดับเขตพื้นที่และระดับประเทศ

|  |  |  |  |
| --- | --- | --- | --- |
| **กลุ่มสาระการเรียนรู้** |  | **คะแนนเฉลี่ยร้อยละ** |  |
| **ระดับโรงเรียน** | **ระดับเขตพื้นที่** | **ระดับประเทศ** |
| ความสามารถด้านภาษา | 32.51 | 46.18 | 51.00 |
| ความสามารถด้านคำนวณ | 19.45 | 32.84 | 36.99 |
| ความสามารถด้านเหตุผล | 42.44 | 48.60 | 53.38 |

**ตารางที่2** คะแนนเฉลี่ยร้อยละ ผลสัมฤทธิ์ทางการเรียนของนักเรียนชั้นประถมศึกษาปีที่3

ปีการศึกษา 2558-ปีการศึกษา 2559 ของโรงเรียนบ้านทุ่งสภาฯ

|  |  |  |  |
| --- | --- | --- | --- |
| **กลุ่มสาระการเรียนรู้** |  | **คะแนนเฉลี่ยร้อยละ** |  |
| **ปีการศึกษา2558** | **ปีการศึกษา 2559** |  |
| ความสามารถด้านภาษา | 62.00 | 32.51 |  |
| ความสามารถด้านคำนวณ | 49.71 | 19.45 |  |
| ความสามารถด้านเหตุผล | 53.43 | 42.44 |  |

**ผลการวิเคราะห์ข้อมูล**

**ความสามารถด้านภาษา**

 จากการประเมินผลสัมฤทธิ์ทางการเรียนด้านความสามารถด้านภาษาของนักเรียนชั้นประถมศึกษาปีที่ 3 พบว่าปีการศึกษา 2559 ลดลงจากปีการศึกษา 2558 ร้อยละ 29.49 และมีค่าเฉลี่ยร้อยละต่ำกว่าระดับเขตพื้นที่และระดับประเทศ

**ความสามารถด้านคำนวณ**

 จากการประเมินผลสัมฤทธิ์ทางการเรียนด้านความสามารถด้านคำนวณของนักเรียนชั้นประถมศึกษาปีที่ 3 พบว่าปีการศึกษา 2559 ลดลง จากปีการศึกษา 2558 ร้อยละ 30.26และ มีค่าเฉลี่ยร้อยละต่ำกว่าระดับเขตพื้นที่และระดับประเทศ

**ความสามารถด้านเหตุผล**

 จากการประเมินผลสัมฤทธิ์ทางการเรียนด้านความสามารถด้านเหตุผลของนักเรียนชั้นประถมศึกษาปีที่ 3 พบว่าปีการศึกษา 2559 เพิ่มขึ้นจากปีการศึกษา 2558 ร้อยละ 10.99 แต่มีค่าเฉลี่ยร้อยละต่ำกว่าระดับเขตพื้นที่และระดับประเทศ

**บทที่ 2**

**ยุทธศาสตร์ในการพัฒนา**

จากการประเมินผลสัมฤทธิ์ทางการเรียนระดับชั้นประถมศึกษาปีที่6ปีการศึกษา2559โดยสถาบันทดสอบทาง การศึกษาแห่งชาติ (องค์การมหาชน) ชั้นประถมศึกษาปีที่ 6 และชั้นประถมศึกษาปีที่ 3 ทางโรงเรียนได้วิเคราะห์ผลการประเมินเพื่อหาสาเหตุและปัญหาสำหรับนำมาแก้ไขและหาวิธีการในการยกระดับผลสัมฤทธิ์ทางการเรียนในปีการศึกษา 2560 ซึ่งโรงเรียนได้ดำเนินการดังนี้

**1.1 ระดับโรงเรียน**

**ชั้นประถมศึกษาปีที่ 6 (O-NET)**

|  |  |  |
| --- | --- | --- |
| กลุ่มสาระการเรียนรู้ | คะแนนเฉลี่ยร้อยละปี 2559 | เป้าหมายปี2560 |
| เปรียบเทียบเขต/โรงเรียน | เปรียบเทียบประเทศ/โรงเรียน |
| ระดับเขตพื้นที่ | ระดับโรงเรียน | สูง+ต่ำ- | ระดับประเทศ | ระดับโรงเรียน | สูง+ต่ำ- |
| ภาษาไทย | 50.66 | 48.28 | -12.38 | 52.98 | 48.28 | -4.7 |  |
| คณิตศาสตร์ | 38.44 | 35.50 | -2.94 | 40.47 | 35.50 | -4.97 |  |
| วิทยาศาสตร์ | 40.59 | 44.78 | +4.19 | 41.22 | 44.78 | +3.56 |  |
| สังคมศึกษาฯ | 46.26 | 44.00 | +2.26 | 46.68 | 44.00 | -2.68 |  |
| ภาษาอังกฤษ | 29.86 | 26.38 | -3.48 | 34.59 | 26.38 | -8.21 |  |

**ชั้นประถมศึกษาปีที่3 (NT)**

|  |  |  |
| --- | --- | --- |
| กลุ่มสาระการเรียนรู้ | คะแนนเฉลี่ยร้อยละปี2559 | เป้าหมายปี2560 |
| เปรียบเทียบเขต/โรงเรียน | เปรียบเทียบประเทศ/โรงเรียน |
| ระดับเขตพื้นที่ | ระดับโรงเรียน | สูง+ต่ำ- | ระดับประเทศ | ระดับโรงเรียน | สูง+ต่ำ- |
| ความสามารถด้านภาษา | 46.18 | 32.51 | -13.67 | 51.00 | 32.51 | -18.49 |  |
| ความสามารถด้าน คำนวณ | 32.84 | 19.45 |  -13.39 | 36.99 | 19.45 | 17.54 |  |
| ความสามารถด้านเหตุผล | 48.60 | 42.44 | -6.16 | 53.38 | 42.44 | -10.94 |  |

**1.2 รายบุคคล**

กำหนดให้นักเรียนแต่ละคนมีผลสัมฤทธิ์ทางการเรียนแต่ละรายวิชาไม่ต่ำกว่าระดับคะแนน 2 ขึ้นไป

(ยกเว้นนักเรียนพิเศษเรียนร่วม)

**2. กำหนดบริบทแนวทางและวิธีการในการพัฒนา**

 2.1 ผู้เกี่ยวข้องที่มีบทบาทสำคัญในการพัฒนาของโรงเรียน

 2.1.1 ระดับโรงเรียน ประกอบด้วย ผู้อำนวยการโรงเรียน หัวหน้ากลุ่มสาระการเรียนรู้ทุกกลุ่ม หัวหน้างานกิจกรรมพัฒนาผู้เรียน ครูผู้สอนทุกคน คณะกรรมการสถานศึกษา คณะกรรมการเครือข่ายครู-ผู้ปกครอง

 2.2 ทรัพยากรที่จำเป็นที่ใช้ในการพัฒนาและแหล่งที่มา

 2.2.1 งบประมาณ ได้รับการสนับสนุนจากโรงเรียน สำนักงานเขตพื้นที่การศึกษาประถมศึกษาสตูล สำนักงานคณะกรรมการการศึกษาขั้นพื้นฐาน และองค์การบริหารส่วนจังหวัดสตูล

 2.2.2 สื่อเทคโนโลยีที่ใช้ประกอบการสอนของครูทุกกลุ่มสาระการเรียนรู้ ได้รับการสนับสนุนจากโรงเรียน

 2.2.3 วัสดุ – อุปกรณ์ ที่ใช้ในการสร้างสื่อการสอน ได้รับการสนับสนุนจากโรงเรียน

 2.3 ยุทธศาสตร์ในการพัฒนา แนวทาง วิธีการในการยกระดับผลสัมฤทธิ์ทางการเรียน

 2.3.1 ระดับโรงเรียน

 2.3.1.1 พัฒนานวัตกรรมที่ใช้ในการจัดการเรียนการสอนภาษาไทย คณิตศาสตร์ วิทยาศาสตร์ ภาษาต่างประเทศ สังคมศึกษาศาสนาและวัฒนธรรมการงานอาชีพและเทคโนโลยี ศิลปะและสุขศึกษา

 2.3.1.2 อบรมครูในการจัดการเรียนรู้ตามมาตรฐานและตัวชี้วัด

 2.3.1.3 นิเทศ ติดตามและประเมินผลการดำเนินงานอย่างต่อเนื่อง

 2.3.2 ระดับกลุ่มสาระการเรียนรู้

 **กลุ่มสาระการเรียนรู้ภาษาไทย**

 1. มุ่งพัฒนาการอ่านคำ เขียนคำในรูปแบบต่างๆ อย่างสม่ำเสมอ

 2. พัฒนาการสอนเขียนลายมืออย่างต่อเนื่อง

 3. จัดกิจกรรมส่งเสริมการเรียนรู้เพื่อพัฒนาการอ่าน เขียน ฟัง พูดและคิดวิเคราะห์อย่างต่อเนื่อง จริงจังและหลากหลาย เช่นกิจกรรมวันภาษาไทย กิจกรรมรักการอ่าน

 4. มุ่งพัฒนาการอ่านออก เขียนได้ ให้กับนักเรียนรายบุคคล

 5. ส่งเสริมนิสัยรักการอ่านให้กับนักเรียนทุกคน

 6. ใช้กระบวนการพัฒนาศักยภาพของผู้เรียน โดยการมีส่วนร่วมกับสถาบันครอบครัว

 7. ส่งเสริมให้นักเรียนเข้าร่วมแข่งขัน/ประกวดกิจกรรมทางวิชาการในระดับต่างๆ

 8. คัดแยกนักเรียนที่อ่านไม่ออก เขียนไม่ได้ เพื่อจัดกิจกรมซ่อมเสริม

 9. จัดให้มีการนิเทศติดตามการจัดการเรียนการสอนตามมาตรฐาน/ตัวชี้วัดของครู

อย่างต่อเนื่อง

 **กลุ่มสาระการเรียนรู้คณิตศาสตร์**

 1. ส่งเสริมการท่องสูตรคูณทุก ๆ ระดับชั้น

 2. จัดกิจกรรมคณิตคิดทุกวัน/คณิตวันละข้อ

 3. เน้นกิจกรรมตอบปัญหาชวนคิดคณิตศาสตร์ ชั้น ป.3 , ป.6

 4. จัดกิจกรรมซ่อมเสริมนักเรียนกลุ่มอ่อน

 5. เสริมศักยภาพนักเรียนกลุ่มเก่งเข้าร่วมแข่งขันระดับเขตพื้นที่การศึกษา

 6. จัดทำแบบฝึกเสริมทักษะ คิดวิเคราะห์ ป.3 แบบฝึกเสริมทักษะการคิดคำนวณ การแก้ปัญหา การคิดวิเคราะห์ ป.6

 7. พี่สอนน้อง เพื่อนช่วยเพื่อน

 8. แข่งขันความสามารถทางคณิตศาสตร์ ระดับ ป.1 – ป.6

 9. จัดกิจกรรมชุมนุมคณิตศาสตร์

 10. จัดกิจกรรมติวเตอร์ เตรียมความพร้อมการสอบ NT ป.3 และ O-NET ป.6

 **กลุ่มสาระการเรียนรู้วิทยาศาสตร์**

 1. ใช้กระบวนการวิทยาศาสตร์ เพื่อการจัดกิจกรรมการเรียนการสอนอย่างสม่ำเสมอ

 2. จัดหาสื่อ CAI เพื่อพัฒนาการเรียนการสอนของครูในห้องปฏิบัติการวิทยาศาสตร์

 3. จัดกิจกรรมสัปดาห์วิทยาศาสตร์

 4. จัดกิจกรรมชุมนุมนักวิทยาศาสตร์

 5. ส่งเสริมให้นักเรียนเข้าร่วมแข่งขัน/ประกวดกิจกรรมทางวิชาการในระดับต่าง ๆ

 6. จัดให้มีกิจกรรมติวเตอร์ เตรียมความพร้อมการสอบ NT ป.3 และ O-NET ป.6

 7. จัดให้มีการนิเทศ ติดตามการจัดการเรียนการสอนตามมาตรฐาน/ตัวชี้วัดของครู

อย่างต่อเนื่อง

 **กลุ่มสาระการเรียนรู้สังคมศึกษา ศาสนา และวัฒนธรรม**

 1. ส่งเสริมการคิดวิเคราะห์ โดยใช้หลักปรัชญาของเศรษฐกิจพอเพียง

 2. สนับสนุนการพัฒนาและการใช้แหล่งเรียนรู้ทั้งภายในและภายนอกโรงเรียน

 3. ส่งเสริมการใช้สื่อ CAI พัฒนาการเรียนการสอนของครู

 4. ส่งเสริมให้นักเรียนเข้าร่วมแข่งขัน/ประกวดกิจกรรมทางวิชาการในระดับต่าง ๆ

 5. ส่งเสริมให้มีเวทีการแลกเปลี่ยนเรียนรู้โดยจัดกิจกรรมวันอาเซียน

 6. จัดค่ายวิชาการสิทธิหน้าที่เด็กไทย นักเรียนชั้นประถมศึกษาปีที่ 6

 7. จัดกิจกรรมติวเตอร์ เตรียมความพร้อมการสอบ O-net ป.6

 8. จัดให้มีการนิเทศ ติดตามการจัดการเรียนการสอนตามมาตรฐาน/ตัวชี้วัดของครู

อย่างต่อเนื่อง

**กลุ่มสาระการเรียนรู้ภาษาต่างประเทศ (อังกฤษ)**

 1. ส่งเสริมการท่องจำคำศัพท์ภาษาอังกฤษ

 2. จัดกิจกรรมมุมภาษาอังกฤษ

 3. จัดการเรียนการสอน โดยเน้นการใช้ภาษาเพื่อการสื่อสาร

 4. ส่งเสริมนักเรียนเข้าร่วมแข่งขัน/ประกวดกิจกรรมทางวิชาการในระดับต่าง ๆ

 5. ส่งเสริมการใช้สื่อการสอนสำเร็จรูป

 6. จัดกิจกรรมติวเตอร์ เตรียมความพร้อมการสอบ O-net ป.6

 7. จัดให้มีการนิเทศ ติดตามการจัดการเรียนการสอนตามมาตรฐาน/ตัวชี้วัดของครู

อย่างต่อเนื่อง

 8. จัดกิจกรรม หน้าเสาธงโดยให้มีภาษาอังกฤษวันละคำ

**กลุ่มสาระการเรียนรู้การงานและพื้นฐานอาชีพ**

1. ส่งเสริมการพัฒนาทักษะการคิดวิเคราะห์โดยใช้หลักปรัชญาเศรษฐกิจพอเพียง

 สนับสนุนการพัฒนาและการใช้แหล่งเรียนรู้ทั้งภายในและภายนอกโรงเรียน

ส่งเสริมให้นักเรียนใช้โปรแกรมการเรียนการสอนคอมพิวเตอร์CAI กลุ่มสาระการเรียนรู้ต่างๆ

ส่งเสริมให้นักเรียนเข้าร่วมแข่งขัน/ประกวดกิจกรรมทางวิชาการในระดับต่างๆ

จัดให้มีการนิเทศติดตามการจัดการเรียนการสอนตามมาตรฐาน/ตัวชี้วัดของครูอย่างต่อเนื่อง

**กลุ่มสาระศิลปะ**

 1.ส่งเสริมการพัฒนาทักษะการคิดวิเคราะห์โดยใช้หลักปรัชญาเศรษฐกิจพอเพียง

 2. สนับสนุนการพัฒนาและการใช้แหล่งเรียนรู้ทั้งภายในและภายนอกโรงเรียน

 3.ส่งเสริมให้นักเรียนใช้โปรแกรมการเรียนการสอนคอมพิวเตอร์CAI

 4.ส่งเสริมให้นักเรียนเข้าร่วมแข่งขัน/ประกวดกิจกรรมทางวิชาการในระดับต่างๆ

 5.จัดให้มีการนิเทศติดตามการจัดการเรียนการสอนตามมาตรฐาน/ตัวชี้วัดของครู

**กลุ่มสาระการเรียนรู้สุขศึกษาและพละศึกษา**

 1.ส่งเสริมการพัฒนาทักษะการคิดวิเคราะห์โดยใช้หลักปรัชญาเศรษฐกิจพอเพียง

 2.สนับสนุนการพัฒนาและการใช้แหล่งเรียนรู้ทั้งภายในและภายนอกโรงเรียน

3.ส่งเสริมให้นักเรียนเข้าร่วมแข่งขัน/ประกวดกิจกรรมทางวิชาการในระดับต่างๆ

 4.จัดให้มีการนิเทศติดตามการจัดการเรียนการสอนตามมาตรฐาน/ตัวชี้วัดของครู

 2.4 บทบาทหน้าที่ของผู้ที่เกี่ยวข้อง

 2.4.1 ระดับเขตพื้นที่การศึกษา

 1. เขตพื้นที่การศึกษาสนับสนุนจัดสรรงบประมาณ ในการปฏิบัติกิจกรรมที่เกี่ยวกับการยกระดับผลสัมฤทธิ์ทางการเรียนทุกกลุ่มสาระการเรียนรู้

 2. ศึกษานิเทศก์ ติดตามนิเทศให้ความรู้และคำแนะนำ

 2.4.2 ระดับโรงเรียน

 1. ผู้บริหาร

 1.1 นิเทศติดตามผลการจัดกิจกรรมในการยกระดับผลสัมฤทธิ์ทางการเรียนอย่างต่อเนื่องและสม่ำเสมอ

 1.2 ให้การสนับสนุนในการดำเนินงาน

 2. ครูประจำวิชา

 2.1 ควรจัดกิจกรรม หรือนำสื่อเสริมทักษะในการยกระดับผลสัมฤทธิ์ทางการเรียนในรายวิชาที่รับผิดชอบ และควรประสานกิจกรรมร่วมกับครูที่สอนรายวิชา และระดับชั้นเดียวกัน

 2.2 ควรติดต่อประสานงานกับครูที่ปรึกษา และผู้ปกครอง เพื่อร่วมกันแก้ไขปัญหาผลการเรียน

 3. ครูประจำชั้น

 3.1 ตรวจสอบผลการเรียน และพฤติกรรมการเรียนของนักเรียน ในความดูแลอย่างต่อเนื่องและสม่ำเสมอ

 3.2 ควรติดต่อประสานงานกับครูประจำวิชาและผู้ปกครอง เมื่อนักเรียนมีผลการเรียนค่อนข้างต่ำและมีแนวโน้มว่าจะสอบตกในรายวิชานั้น ๆ

 3.3 ควรแนะนำ ตักเตือน และกวดขันการเรียนให้กับนักเรียนที่มีผลสัมฤทธิ์ทางการเรียนค่อนข้างต่ำ

 4. ผู้ปกครอง

 ควรติดตามดูแลพฤติกรรมทางการเรียน ผลการเรียน ของนักเรียนอย่างใกล้ชิด ถ้ามีปัญหาในรายวิชาใด ควรติดต่อครูประจำวิชา หรือครูที่ปรึกษา

 2.5 ผลที่คาดว่าจะได้รับ

 1. นักเรียนมีผลสัมฤทธิ์ทางการเรียนทุกรายวิชา ทุกกลุ่มสาระการเรียนรู้ บรรลุตามเป้าหมายที่กำหนด

 2. คุณภาพการศึกษาของโรงเรียนมีมาตรฐานสูงขึ้น

 3. นักเรียนมีคุณภาพตามมาตรฐานการศึกษาชาติ

 4. มีความพึงพอใจต่อการจัดการศึกษาของโรงเรียนมากขึ้น